Gangooly, Ravisastri
ఎవరి పంతం నెగ్గేనో?
అత్యంత నాటకీయ పరిణామాల మధ్య టీమిండియా ప్రధాన కోచ్‌గా రవిశాస్త్రి పేరుని బిసిసిఐ ప్రకటించిన సంగతి తెలిసిందే. రవిశాస్త్రి 2019 ప్రపంచకప్‌ వరకు ప్రధాన కోచ్‌గా సేవలందించనున్నారు. అయితే కొత్త కోచ్‌ ఎవరన్న సందిగ్ధత వీడటంతో ఇప్పుడు బౌలింగ్‌ కోచ్‌పై కొత్త డ్రామా మొదలైంది. అనిల్‌ కుంబ్లే రాజీనామా చేసిన నేపథ్యంలో కొత్త కోచ్‌ని ఎంపిక చేయమని సచిన్‌, గంగూలీ, లక్ష్మణ్‌లతో కూడిన క్రికెట్‌ సలహా కమిటీకి చెబితే వాళ్లేమో బౌలింగ్‌ కోచ్‌తోపాటు బ్యాటింగ్‌ కన్స ల్టెంట్లను కూడా నియమించిన సంగతి తెలిసిందే.
కోచ్‌ రవిశాస్త్రి, సిఏసి సభ్యుడు గంగూలీల అభిప్రాయ బేధాల వల్ల రవిశాస్త్రి పవర్స్‌ కట్‌ చేసేందుకే బౌలింగ్‌ కోచ్‌గా జహీర్‌ను పట్టుబట్టి నియమించేలా చేశాడని వార్తలు వినిపిస్తు న్నాయి. అయితే ఇప్పుడు మరో కొత్తడ్రామా మొదలైంది. కొత్త కోచ్‌ రవిశాస్త్రి మాత్రం తాను చెప్పిన బౌలింగ్‌ కోచ్‌నే నియమించాలని పట్టుబడుతున్నాడు. భరత్‌ అరుణ్‌ను నియమించాలని రవిశాస్త్రి పట్టు కొత్తగా నియమితులైన కోచ్‌ తనకు నచ్చిన సపోర్టింగ్‌ స్టాఫ్‌ని ఎంపిక చేసుకునే హక్కు ఉంది. గతంలో భారత జట్టుకు కోచ్‌లుగా పని చేసిన డంకన్‌ ప్లెచర్‌, గ్యారీ కిరెస్టన్‌లు ఇలానే చేశారు. అయితే రవిశాస్త్రి విషయంలో మాత్రం అలా జరగలేదు. మొదటినుంచి భరత్‌ అరుణ్‌ను బౌలింగ్‌ కోచ్‌గా కావాలని రవిశాస్త్రి చెబుతున్న ప్పటికీ, సిఏసి మాత్రం జహీర్‌ఖాన్‌ను బౌలింగ్‌ కోచ్‌గా నియమించింది.
రవిశాస్త్రిని అడగకుం డానే సిఎసి జహీర్‌ ఖాన్‌, రాహుల్‌ ద్రవిడ్‌లను నియమించింది. వాళ్ళిద్దరితో తనకు ఎటువంటి ఇబ్బంది లేకున్నా, తనతో ఎప్పటికీ కలిసి పనిచేసే వ్యక్తి బౌలింగ్‌ కోచ్‌గా కావాలని రవిశాస్త్రి ఇప్పుడు పట్టుబుడుతున్నాడు. జహీర్‌ ఖాన్‌ అనుభవం కలిగిన బౌలరని, అతని సలహాలు, సూచనల వల్ల జట్టు బౌలింగ్‌ మెరుగవుతుందని రవిశాస్త్రి చెబుతుండటం విశేషం. అయినప్పటికీ జహీర్‌ ఖాన్‌ సలహాలు అమలు చేయడానికి ఎప్పటికీ జట్టు వెంట భరత్‌ లాంటి కోచ్‌ ఉంటే ఇంకా బాగుంటుందని రవిశాస్త్రి అంటున్నాడు.
ఈ విషయమై బిసిసిఐ పరిపాలన కమిటీని వచ్చే సోమవారం రవిశాస్త్రి కలవనున్నాడని బోర్డు అధికారి ఒకరు వెల్లడించారు. జహీర్‌ ఖాన్‌ ఏడాదిలో వంద రోజుల కంటే ఎక్కువ సమయం జట్టుతో ఉండే వీలు లేకపోవడంతో పూర్తిస్థాయి బౌలింగ్‌ కోచ్‌ అన్న మరో వాదనను రవిశాస్త్రి తాజాగా తెరపైకి తీసుకొచ్చాడని అంటున్నారు. 2014లో రవిశాస్త్రి టీమ్‌ డైరెక్టర్‌ అయిన సమయంలో అప్పటి ఆస్ట్రేలియన్‌ జోదాస్‌ స్థానంలో భరత్‌ అరుణ్‌ను తీసుకొచ్చాడు. 2016లో రవిశాస్త్రి స్థానంలో కోచ్‌గా అనిల్‌ కుంబ్లే ఎంపికయ్యే వరకు అరుణ్‌ బౌలింగ్‌ కోచ్‌గా కొనసాగాడు. ఇక్కడ గమనిం చాల్సిన విషయం ఏంటంటే రవివాస్త్రి, భరత్‌ అరుణ్‌ అండర్‌ 19 క్రికెట్‌ ఆడుతున్నప్పటి నుంచి మంచి స్నేహితులు. అందుకే పట్టు బట్టి భరత్‌ అరుణ్‌ను బౌలింగ్‌ కోచ్‌గా తీసుకరావాలని చూస్తున్నాడని వార్తలు వస్తున్నాయి. రవిశాస్త్రి పవర్స్‌ కట్‌చేయాలని జహీర్‌ను తెరపైకి తెచ్చిన గంగూలీ సిఏసి సభ్యుడు గంగూలీకి, రవిశాస్త్రికి విభేదాలు న్నాయి. గత సంవత్సరమే కోచ్‌గా దరఖాస్తు చేసుకున్నా క్రికెట్‌ అడ్బైజరీ కౌన్సిల్‌ సభ్యుడు గంగూలీ రవిశాస్త్రిని తిరస్కరించాడు. అతను నేరుగా ఇంటర్వ్యూల పాల్గొనలేదని, వీడియో కాల్‌ ద్వారా ఇంటర్వ్యూలో పాల్గొనడమేంటనే సాకుతో రవిశాస్త్రిని గంగూలీ పక్కన పెట్టాడు. దీంతో కుంబ్లే కోచ్‌ పదవి వరించింది.
ఆ తరు వాత రవిశాస్త్రికి, గంగూలీకి మధ్య మాటల యుద్దం నడిచింది. నిజానికి ఈసారి కూడా రవిశాస్త్రికి కోచ్‌ పదవి దక్కకుండా గంగూలీ గట్టిగానే ప్రయత్నించాడు. కానీ సిఏసిలో సభ్యు నిగా ఉన్న సచిన్‌ టెండూల్కర్‌ ఒత్తిడి మేరకు గంగూలీ వెనక్కి తగ్గినట్లు తెలుస్తోంది.. కోహ్లీతో పాటు జట్టులోని ఆటగాళ్లు రవిశాస్త్రి విషయంలో సానుకూలంగా ఉన్నారన్న విషయాన్ని సచిన్‌ దాదాకు వివరించాడు. అంతేకాడు జట్టు నిర్ణ యాన్ని గౌరవించాల్సి బాధ్యత మనపై ఉందని, జట్టు కోరుకున్నవ్యక్తినే కోచ్‌గా ఇవ్వడం సమం జసమని సచిన్‌ చెప్పడంతో గంగూలీ అంగీక రించాడట. అయితే కోచ్‌ పదవిలో తన మాట నెగ్గకపోయినా…బౌలింగ్‌ కోచ్‌ విషయంలో మాత్రం రవిశాస్త్రి కోరుకున్న భరత్‌ అరుణ్‌ను కాదని జహీర్‌ ఖాన్‌ పేరుని తెరపైకి తీసుకొ చ్చాడు. అతన్ని బౌలింగ్‌ కోచ్‌గా నియమించ డానికి అంగీకరిస్తేనే, రవిశాస్త్రిని ప్రధాన కోచ్‌ ఎంపిక చేసేందుకు గ్రీన్‌సిగ్నల్‌ ఇస్తానని గంగూలీ మెలిక పెట్టాడంట. అన్నీ రవిశాస్త్రి చెప్పినట్టే చేయడానికి కమిటీ ఎందుకని…గంగూలీ వాదిం చడంతో…జహీర్‌కు ఉన్నఅనుభవం, ఇప్పుడున్న టీమ్‌తో ఉన్న మంచి సంబంధాల కారణంగా అతని పేరును వ్యతిరేకించలేకపోయారు.
సచిన్‌, లక్ష్మణ్‌ సరే అన్నారు. దీంతో పాటు విదేశీ పర్య టనలో ప్రత్యేకంగా బ్యాటింగ్‌కన్సల్టెంట్‌ అంటూ ద్రవిడ్‌ను నియమించాడు. జహీర్‌, ద్రవిడ్‌లను నియమించి రవిశాస్త్రి పాత్రను సిఏసి పరిమితం చేసినట్లేనని గంగూలీ తనదైన మెలికతో రవిశాస్త్రి పవర్స్‌ కట్‌ చేస్తూ వీరిద్దరిని నియమించాడు. జహీర్‌ కోచ్‌గా సరిపోడని రవిశాస్త్రి అభాప్రాయం రవిశాస్త్రిమాత్రం బౌలింగ్‌కోచ్‌ను భరత్‌ అరుణ్‌ను తీసుకోవాలని పట్టుబడుతున్నాడు. గురువారం జాతీయ మీడియాకు ఇచ్చిన ఇంటర్వ్యూలో మాట్లాడాడు.
జహీర్‌ ఉత్తమ బౌలర్‌ ఇందులో ఎటువంటి సందేహంలేదు. కానీ బౌలింగ్‌ కోచ్‌గా పనిచేయడానికి కావల్సినంత అనుభవం మాత్రం లేదన్నారు. అనుభవం లేకపోతే ఏం జరుగు తుందో కోచ్‌గా పనిచేసిన కుంబ్లే విషయంలో చూశామని, కానీ, భరత్‌అరుణ్‌ విషయంలో అలా కాదని విదేశాల్లో అపార అనుభవం ఉంద న్నాడు. జహీర్‌ ఏడాదిలో 250 రోజులు పనిచే యాల్సి ఉంటుందని, అది సాధ్యపడుతుందా..? అని ప్రశ్నించాడు. ఒక వేళ కోచ్‌గా పనిచేసే ఉద్దేశ్యం ఉంటే అరుణ్‌తో కలిసి సలహాదారుడిగా పనిచేయాలని సూచించాడు. అదేవిధంగా జహీర్‌ ఢిల్లీ డేర్‌ డెవిల్స్‌ తరుపున తన బాధ్యతల నుంచి తప్పుకోవాల్సి ఉంటుందని ఇందుకు గాను బిసిసిఐ నష్టపరిహారం చెల్లించాల్సి ఉంటుందని, ఇదంతా బోర్డుకు వృథా ఖర్చు అని వ్యాఖ్యానించినట్లు సమాచారం. అయితే రవి శాస్త్రి పవర్స్‌ కట్‌ చేయాలని గంగూలీ ప్రయ త్నించి జహీర్‌ను నియమిస్తే…తన పంతం నెగ్గించుకోవాలని జహీర్‌ వద్దని తనకు నచ్చిన భరత్‌ అరుణ్‌ కోచ్‌గా రావాలని రవిశాస్త్రి పట్టు బడుతున్నాడు. వీరిద్దరిలో ఎవరి పంతం నెగ్గుందో…ఏం జరుగుతుందో చూడాలి మరి.